proxectonos/corpus_dominio_legal_administrativo_tmp huggingface dataset:
30/03/2022 | Administración LocalMunicipal
Cabanas
Delegación da Alcaldía para celebración de matrimonio civil

ANUNCIO Delegación alcaldía para celebración de matrimonio civil Por Resolución da Alcaldía 363/2022, de data 25 de marzo de 2022, ditouse delegación da alcaldía para celebración de matrimonio civil, sendo a que a continuación se reproduce: “RESOLUCIÓN. Delegación da Alcaldía para celebración de matrimonio civil. Exp.468/2022. Visto o expediente tramitado para a celebración de matrimonio civil, previsto para o día 26 de marzo, ás 13.00 horas, no Salón e Sesións do Concello de Cabanas. Visto as competencias establecidas nos artigos 49 e 51 do Código Civil e, de conformidade coas atribucións outorgadas polos artigos 21.1 da Lei 7/1985, do 2 de abril, Reguladora das Bases de Réxime Local e artigos 43, 44 e 117 do Real Decreto 2568/1986, do 28 de novembro, polo que se aproba o Regulamento de Organización, Funcionamento e réxime xurídico das Entidades Locais. RESOLVO: Primeiro. –Facer delegación especial no primeiro tenente de alcalde, D. Iago Varela Martínez, para a celebración do matrimonio civil, que terá lugar o día 26 de marzo de 2022, no Salón de Plenos da Casa do Concello, entre PABLO SERGIO ADNANE RECUERO KADDI e DERIMAN PUNSI TAIRI. Segundo. –Notificar o contido da presente resolución ao interesado, e proceder á súa publicación no Boletín Oficial da Provincia da Coruña. Terceiro. –Dar conta ao Pleno da Corporación da presente resolución na primeira sesión que se celebre.” Cabanas, 25 de marzo de 2022. O alcalde Carlos Ladra Brage
25/03/2022 | Administración LocalMunicipal
Mugardos
Padrón dos comedores escolares municipais polos servizos de almorzo e xantar febreiro 2022

A resolución da Alcaldía 269 do 22/03/2022 aprobou os padróns fiscais correspondentes ao mes de febreiro do exercicio 2022 dos servizos de almorzo e xantar do comedor escolar municipal. Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Contra a referida liquidación poderá Vde. Interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da lei 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as accións que procedan ante a xurisdición competente. Dous meses contados a partir do seguinte ao da finalización da exposición pública. Unha vez transcorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constrinximento. Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumprimento do disposto no artigo 102 da Lei 58/2003, de 17 de decembro, Xeral tributaria. Asinado dixitalmente en Mugardos o 22 de marzo de 2022 polo concelleiro Delegado de Facenda, Persoal e Participación Cidadá, José Miguel Mahía Prados (Delegación da Alcaldía: R. A. 536 de 24.05.2021).
25/03/2022 | Administración LocalMunicipal
Moeche
Aprobación definitiva do orzamento municipal para o exercicio 2022

Aprobación definitiva do orzamento municipal para o exercicio 2022 O Concello de Moeche, en sesión plenaria celebrada o 17 de febreiro de 2022, aprobou inicialmente o orzamento xeral e o cadro de persoal para o exercicio 2021, publicado no BOP da Coruña n.º 39, do 25 de febreiro de 2022. Exposto ao público durante un prazo de quince días hábiles, non se presentaron reclamacións ao mesmo, polo que de acordo co artigo 169.1 do texto refundido da Lei reguladora das facendas locais, considérase definitivamente aprobado. Contra o referido orzamento poderá interporse directamente recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, sen prexuízo de que se interpoña calquera outro que se estime pertinente. En cumprimento do disposto no artigo 169.3 do mencionado texto refundido procédese a facer público: PRIMEIRO.–Que os estados que integran o orzamento xeral, tanto en gastos como en ingresos, a nivel de capítulos, ascenden aos importes que a continuación se expresan: SEGUNDO.–Na referida sesión, aprobouse tamén o cadro de persoal e relación de postos de traballo desta Corporación, de acordo co preceptuado no artigo 127 do Real Decreto Lexislativo 781/1986 do 18 de abril, que se reproduce de seguido: A N E X O PLANTILLA DE PERSOAL AÑO DE 2022 A) PERSOAL FUNCIONARIO A.1) POSTOS DE TRABALLO RESERVADOS A FUNCIONARIOS DE CARREIRA B) POSTOS DE TRABALLO SOMETIDOS A LEXISLACIÓN LABORAL Personal laboral fixo Personal laboral eventual Moeche, a 22 de marzo de 2022. A alcaldesa Asdo.: Beatriz Bascoy Maceiras
25/03/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.64206. Autorización e legalización de varias obras. Concello de Muxia

Anna Elena Montelegrino Cabota, solicita de Augas de Galicia por atoparse nas marxes do río s/d, a autorización de obras, no polígono 511, parcela 1145, no lugar de Os muíños, parroquia de Moraime (San Xulián), Concello de Muxía (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.64206. As obras solicitadas consisten na: - Reparación dun muro de pedra na marxe dereita do río Negro, recrecemento de 40 cm do muro da canle dun muíño e colocación na dita canle dunha comporta na canle. - Rehabilitación da vivenda existente. - Instalación dunha varanda de madeira, unha barbacoa, punto de luz e rehabilitación dunha mesa de pedra existente. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Muxía ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 21 de marzo do 2022 a/o xefa/e do Servizo Territorial – Jonathan Stalin Wilson Rafael Fuensalida Paires (Sinatura dixital)
25/03/2022 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Oferta de emprego público 2022

ANUNCIO DE APROBACIÓN DA OFERTA DE EMPREGO PÚBLICO 2022 A Xunta de Goberno, en sesión ordinaria celebrada o 18 de marzo de 2022, adoptou, entre outros, o seguinte acordo: Aprobar a oferta de emprego público, acceso libre, desta Deputación Provincial para 2022, segundo se especifica e cuantifica a continuación: O que se fai público para xeral coñecemento. A Coruña, 22 de marzo de 2022. O presidente A secretaria PD (Resolución 26013/2019 de 29/07/2019) Amparo Taboada Gil Antonio Leira Piñeiro Deputado delegado de persoal
25/03/2022 | Administración LocalMunicipal
Corcubión
Aprobación da relación de postos de traballo do Concello de Corcubión

Aprobación inicial da relación de postos de traballo do Concello de Corcubión Aprobada inicialmente a relación de postos de traballo do Concello de Corcubión, en sesión plenaria ordinaria celebrada o 17 de marzo de 2022, en cumprimento do previsto no art.202 da Lei 2/2015, do 2 de abril, do emprego público de Galicia, sométese o expediente a exposición pública por un prazo de vinte días, a contar dende o día seguinte á inserción deste anuncio no Boletín Oficial da Provincia da Coruña, para que os interesados podan examinar o expediente e presentar as reclamacións, suxestións ou alegacións oportunas. Transcorrido dito prazo sen que houbese reclamacións, suxestións ou alegacións, entenderase aprobada definitivamente a relación de postos de traballo. Corcubión, 21 de marzo de 2022. O alcalde Manuel Insua Insua
25/03/2022 | Administración LocalMunicipal
Neda
Notificación de vehículo abandonado

Intentada no seu día notificación aos interesados que se mencionan, por correo certificado no domicilio que constan nos procedementos incoados, sen que se puidese practicar polas circunstancias que constan nos referidos, conforme o disposto no art.44 da Lei 39/2015, do 1 de outubro, do Procedemento Administrativo Común das Administracións Públicas, procede garantir o trámite da notificación, a publicación no BOP e no taboleiro de edictos do Concello, da presente notificación, así: Formúlaselles o requirimento de que procedan a retirar os vehículos do lugar onde se atopan estacionados neste Concello, no prazo de quince días, contados a partires da recepción deste documento. Formúlase expresamente a advertencia de que, no caso contrario, procederase a seu tratamento como residuo doméstico sólido urbano conforme o disposto Lei 10/2008, do 3 de novembro, de Residuos de Galicia, efectuando cesión do referido vehículo a un xestor autorizado para o debido tratamento. O que comunico aos efectos oportunos. En Neda, 22 de marzo do 2022. O alcalde Asdo.: Ángel Alvariño Saavedra
25/03/2022 | Administración LocalMunicipal
A Coruña
Alcaldía
Acordo da Xunta de Goberno Local do 21/03/2022 s/cese e nomeamento dirección área de Infraestruturas

A Xunta de Goberno Local, en sesión extraordinaria e urxente celebrada o 21/03/2022, adoptou entre outros o seguinte acordo: “Primeiro: Cesar, agradecéndolle os servizos prestados, a Dona Lorena Dolores Annika Jankowska Zavarce como Director da Área de Infraestruturas e Mobilidade. Segundo: Nomear Director da Área de Infraestruturas e Mobilidade a Don Jaime Gerardo Mihaita El Kassah. Terceiro: Dar conta deste acordo ás persoas interesadas e aos órganos e servizos municipais que o deban coñecer e ordenar a publicación do mesmo no Boletín Oficial da Provincia.” A Coruña, 21 de marzo de 2022 A Alcaldesa, Santiago Roura Gómez (P. D. Decreto 3847/2019. BOP 03/07/19)
25/03/2022 | Administración LocalMunicipal
Camariñas
Modificación de asistencias a órganos colexiados

MODIFICACIÓN POR ASISTENCIAS AOS ÓRGANOS COLEXIADOS PARA OS MEMBROS DA CORPORACIÓN Polo presente, en cumprimento do disposto no art.75.5 da Lei 7/1985, do 2 de abril, de bases de réxime local, faise público que o pleno do Concello de Camariñas, en sesión extraordinaria de data 18 de marzo de 2022, adoptou o seguinte acordo: Considerando que o artigo 75 da Lei de Bases de Réxime Local, 7/85 de 2 abril, recoñece o dereito dos membros da Corporación que non teñan dedicación parcial ou exclusiva a percibir asistencias pola concorrencia efectiva ás sesións dos órganos colexiados resulta preciso proceder a determinación das mesmas. Dado que o Concello ten que acollerse ó disposto na DA 94.ª da Lei 22/2021, do 28 de decembro, de Orzamentos Xerais do Estado para o ano 2022, que obriga ás Entidades Locais que conten cun período medio de pago global a proveedores superior a 30 días, a acollerse ó procedemento extraordinario de financiación das obrigas pendentes de pago. Un dos requisitos fundamentais marcado pola lei é que os Concellos que queiran acollerse a esta medida deberán elaborar un plan de axuste, que deberá estar en vigor durante o período de amortización previsto para a operación de endebedamento que se formalice. Unha das medidas que se conteñen neste plan de axuste é o de minorar o importe de indemnizacións por asistencias aos órganos colexiados que reciben os membros da Corporación que non teñan atribuída dedicación parcial ou exclusiva, quedando o importe seguinte: Por asistencia ás sesións plenarias: 80,00 €. Por asistencia ás sesións da Comisión Informativa de Asuntos Xerais e da Comisión. Especial de Contas: 100,00 €. Por asistencia ás sesións da Xunta de Goberno Local: 80,00 €. Considerando pois os fundamentos anteriormente expostos e visto o establecido no artigos 75, 75 bis) e 75 ter) da Lei 7/1985, do 2 de abril, reguladora das bases de réxime local se propón a adopción do seguinte, ACORDO Primeiro. –Modificar o réxime de indemnizacións por asistencias aos órganos colexiados para os membros da Corporación que non teñan atribuída dedicación parcial ou exclusiva fixado polo Pleno do 2 de xullo de 2019, quedando da seguinte forma: Por asistencia ás sesións plenarias: 80,00 € Por asistencia ás sesións da Comisión Informativa de Asuntos Xerais e da Comisión Especial de Contas: 100,00 €. Por asistencia ás sesións da Xunta de Goberno Local: 80,00 €. Segundo. –Dar traslado do presente acordo á Intervención e á Tesourería e procédase de conformidade co previsto no art.75.5 da Lei 7/1985, do 2 de abril, reguladora das bases de réxime local e art.8.1 f) da Lei 19/2013, do 9 de decembro, a súa publicación no Boletín Oficial da Provincia, no taboleiro de anuncios do Concello e na sede electrónica (portal de transparencia). Camariñas, 22 de marzo de 2022 A alcaldesa Sandra Insua Rial
25/03/2022 | Administración LocalMunicipal
Noia
Administración Financeira. Intervención
Extracto Bases Mostra de Curtas “Vila de Noia” 2022

Mediante a resolución núm.0675/2022, de 16 de marzo, aprobáronse as bases reguladoras da XXIII Mostra de Curtas “Vila de Noia”, estando estas bases integramente publicadas no taboleiro de anuncios da sede electrónica do Concello de Noia. Nas bases detállanse os diferentes premios que suman un total de 9.168,00 €. O prazo de recepción das obras rematará ás 14:00, do día 15 de xullo de 2022. Noia, 22 de marzo de 2022. O alcalde, José Santiago Freire Abeijón
14/03/2022 | Administración LocalMunicipal
Brión
Anuncio de aprobación do padrón da taxa pola utilización dos servizos da escola infantil municipal de marzo de 2022

Mediante resolución de alcaldía de data de 09.03.2022 aprobouse o padrón pola utilización dos servizos de escola infantil. De acordo co disposto no artigo 102.3 da Lei 58/2003, de 17 de decembro, xeral tributaria, notifícanse colectivamente os recibos derivados destes padróns. De conformidade coa ordenanza xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o Texto Refundido da Lei das Facendas Locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 16 de marzo de 2022 ao 16 de maio de 2022. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 9 de marzo de 2022 O alcalde Pablo Lago Sanmartín
14/03/2022 | Administración LocalMunicipal
Narón
Secretaría
Anuncio de nomeamentode funcionario de carreira

ANUNCIO A Alcaldía do Concello de Narón, en data 8 de marzo de 2022, adoptou a seguinte resolución: “Aproba-lo nomeamento de don Óscar Romero Rodríguez, DNI 32****45-M, para ocupar unha praza de funcionario de carreira, oficial electricista, do Concello de Narón”. Narón, 9 de marzo de 2022. A ALCALDESA Marián Ferreiro Díaz
14/03/2022 | Administración LocalMunicipal
Melide
Delegación para celebración de matrimono civil

Delegación para celebración de matrimonio civil Por resolución ditada co número 115/2022 e data 09-03-2022 o Sr. alcalde acordou a seguinte delegación para a celebración de matrimonio civil: “RESOLUCIÓN ASUNTO: DELEGACIÓN NA CONCELLEIRA CARMEN MARIA LIÑEIRA SÁNCHEZ DA CELEBRACIÓN DE MATRIMONIO CIVIL PARA O 12 DE MARZO DE 2022 EXPEDIENTE: 2022/G003/000128 ANTECEDENTES: De conformidade coas atribucións que me confiren os artigos 23.4 da Lei 7/1985, do 2 de abril, reguladora das bases do Réxime Local, art.61.3 da Lei 5/97 de Administración Local de Galicia, arts.43.3 e 44 do R. D. 2568/1986, e demais normativa concordante. En virtude das facultades que me outorga a lexislación aplicable, RESOLVO: Primeiro. –Delegar na concelleira desta Corporación dona Karla Veronica Marichalar Fawzi o exercicio da competencia para a celebración do matrimonio civil o vindeiro sábado 12 de marzo de 2022 ás 13:00 horas entre don JOSE AYTHAMI HERNANZ HAMPTON e dona ROSAURA MARIA REBOLLOSO LEFLER. S. Segundo. –Notificar a presente Resolución á concelleira a prol do cal se efectúa a presente delegación e publicar a mesma no Boletín Oficial da Provincia. Ordeno e asino en Melide, mércores 9 de marzo de 2022. Asdo.: O alcalde / José Manuel Pérez Penas. Do que a secretaria da fe. Asdo.: A secretaria / María Cruz Andrade García”. Melide, 9 de marzo de 2022. O alcalde José Manuel Pérez Penas
14/03/2022 | Administración LocalMunicipal
Santiago de Compostela
Tesourería. Sección de Xestión
Padrón fiscal

REMESA IVTM - Padrón vehículos 2022 TIPO DE INGRESO: Imposto Vehículos Tracción Mecánica DOCUMENTO: ANUNCIO DE EXPOSICIÓN PÚBLICA E DO INICIO DO PERÍODO VOLUNTARIO DE COBRANZA DATA INICIO VOLUNTARIA: 05/03/2022. DATA FIN VOLUNTARIA: 05/05/2022 Configurado pola Tesourería o padrón indicado, ao abeiro do artigo 20 da Ordenanza 0.00 xeral de xestión, recadación e inspección dos tributos e doutros ingresos de dereito público (OXRI), o citado padrón estará a disposición do público na Oficina de Atención ao Contribuínte sita na rúa Presidente Salvador Allende n.º 4-baixo, en horario de 9 a 14 horas, de luns a venres, para que os interesados poidan examinalo. O presente anuncio ten o carácter de notificación colectiva segundo o disposto no artigo 102.3 da Lei 58/2003, do 17 de decembro, xeral tributaria, e no artigo 45.2 da OXRI e de anuncio de cobranza segundo o disposto no artigo 24 do Real decreto 939/2005, do 29 de xullo, que aproba o Regulamento xeral de recadación. Contra as liquidacións que contén o padrón os interesados poderán formular perante a Concellaría Delegada de Facenda o recurso de reposición previo ao contencioso-administrativo regulado no artigo 14.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais (TRFL) e no artigo 54 da OXRI, no prazo dun mes, que se contará dende o día seguinte ao da finalización da exposición pública do padrón. O pagamento, que terá a eficacia establecida no artigo 59.2 da LXT, poderá realizarse: A través dos caixeiros, da Banca electrónica e, de ser o caso, no horario de atención ao público nos seguintes bancos que colaboran co Servizo de Recadación. A través de INTERNET, entrando na páxina web pagos. santiagodecompostela. gal Transcorrido o prazo sinalado, as débedas pendentes esixiránse pola vía de constrinximento e devengarán o recargo de apremio, os xuros de mora e as custas que se produzan. ENTIDADES COLABORADORAS: BANCO SANTANDER, S. A. CAIXABANK, S. A. ABANCA CORPORACIÓN BANCARIA, S. A. BANCO BILBAO VIZCAYA ARGENTARIA, S. A. BANCO DE SABADELL, S. A. Santiago de Compostela, 9 de marzo de 2022. A CONCELLEIRA DELEGADA DE FACENDA Asdo.: Marta Abal Rodríguez
14/03/2022 | Administración LocalMunicipal
Boimorto
Aprobación padrón fiscal do prezo público da residencia e centro de dia municipal de Boimorto do mes marzo 2022

Por Decreto de Alcaldía n.º 93/2022 de data 07/03/2022, acordou aprobar o padrón fiscal do mes de marzo 2022 correspondentes ao prezo público pola prestación de servizos na residencia e centro de día polos seguintes importes: 37 Usuarios da Residencia para persoa maiores: Padrón: 51.515,28 €uros.9 Usuarios do Centro de día: Padrón: 5.749,12 €uros. Servizo de comidas externas (176 menús) mes febreiro 2022: Padrón: 1.028,00 €uros. O devandito padrón exponsee ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 8 de marzo de 2022 A alcaldesa Asdo.- María Jesús Novo Gómez
14/03/2022 | Administración LocalMunicipal
O Pino
Exposición do padrón da taxa de recollida do lixo 2022

ANUNCIO Exposición pública do padrón da taxa de recollida do lixo 2022 A Xunta de Goberno Local, na sesión celebrada o día 08, de marzo de 2022, acordóu aprobar inicialmente o padrón correspondente a taxa pola prestación do servizo de recollida do lixo do exercicio 2022, e que se proceda á súa exposición ao público mediante anuncio no taboleiro de edictos do Concello polo prazo dun mes, contado dende o día seguinte á publicación deste no Boletín Oficial da Provincia, con carácter de notificación colectiva, de acordo co artígo 102.3 da Lei 58/2003 Xeral Tributaria. As persoas interesadas poderán presentar o recurso de reposición ante a Xunta de Goberno Local, no prazo dun mes contado dende o día seguinte ao remate da exposición pública do padrón, segundo o previsto nos artigos 108 da Lei 7/1985, do 2 de abril, reguladora das bases do réximen local, e 14.2 do Real decreto lexislativo 2/2004, polo que se aproba o Texto refundido da Lei reguladora das facendas locais. A interposición do recurso non suspende a eficacia das liquidacións correspondentes, agás que se solicite a suspensión e se presente a garantía nos termos establecidos no apartado I) do precepto anteriormente mencionado. O recurso entenderase desestimado se non se resolve expresamente no prazo dun mes, dende a súa interposición. Contra a desestimación presunta do recurso poderase interpor recurso contencioso-administrativo ante o Xulgado do Contencioso-Administrativo, no prazo de dous meses dende a notificación da resolución expresa, ou de seis meses desde que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdición contencioso-administrativa. Tamén se poderá interpor calquera outro recurso que se estime conveniente. En O Pino, 9 de marzo de 2022. O alcalde Asdo.: D. Manuel Taboada Vigo
14/03/2022 | Administración LocalMunicipal
Dodro
Establecemento prezo público da actividade Camiño de Santiago “A Orixe”

A Xunta de Goberno Local na sesión ordinaria de data 8 de marzo de 2022, adoptou o seguinte acordo: Primeiro.- Aprobar a fixación do prezo público pola actividade Camiño de Santiago ”A Orixe” en 36€ por persoa participante. Segundo.- Que se publique o acordo no taboleiro de anuncios do Concello por un prazo de 15 días, así como no BOP. Terceiro.- Dar conta á Tesourería municipal e ao departamento responsable. Dodro, 9 de marzo de 2022 O alcalde Francisco Xabier Castro Tourís
14/03/2022 | Administración LocalMunicipal
Ordes
Delegación de competencias da Alcaldía

RESOLUCION N.º 307/2022 ASUNTO: Delegación de competencias da Alcaldía EXPEDIENTE: 2022/G003/000298 ANTECEDENTES-FUNDAMENTOS XURÍDICOS: Tendo que ausentarme do termo municipal, non podendo exercer por tal motivo as funcións propias da Alcaldía do día 16 de marzo ao día 20 de marzo de 2022 inclusive, de conformidade co disposto no art.21.3 da Lei 7/1985, do 2 de abril; arts.61.3 e 63 da Lei 5/97, do 22 de xullo, e arts.43, 44 e 47.2 do Real Decreto 2568/1986, do 28 de novembro, RESOLVO: 1. Delegar durante ditos días a totalidade das competencias permitidas legalmente na 1.ª tenente de alcalde, D.ª Esteban Adrian Bayos Poqui.2. Dese conta ao Pleno na primeira sesión ordinaria que celebre, notificándose, ademais, persoalmente ao designado, e publíquese no Boletín Oficial da Provincia. A presente resolución producirá efectos desde o día seguinte ao da súa sinatura. En Ordes, 8 de marzo de 2022. O alcalde-presidente O secretario José Luis Martínez Sanjurjo Juan Luis González Iglesias
15/03/2022 | Administración LocalMunicipal
Betanzos
Convocatoria OPE 2021 persoal funcionario por oposición escala: admón. xeral subéscala: técnica clase técnicos medios técnico/a admón. xeral intervención. modificación do tribunal

ASUNTO: CONVOCATORIA OPE 2021 PERSOAL FUNCIONARIO POR OPOSICIÓN ESCALA: ADMÓN XERAL SUBÉSCALA: TÉCNICA CLASE TÉCNICOS MEDIOS TECNICO/A ADMON XERAL INTERVENCION. MODIFICACIÓN DO TRIBUNAL. EXPEDIENTE: 2021/E001/000004 Por Resolución de Alcaldía núm.68/2022 de data 26.01.2022 aprobouse a relación definitiva de aspirantes admitidos e excluídos da convocatoria para a selección de persoal funcionario para cubrir a praza de PERSOAL FUNCIONARIO POR OPOSICIÓN ESCALA: ADMÓN XERAL SUBÉSCALA TÉCNICA CLASE TÉCNICOS MEDIOS TECNICO/A ADMON XERAL INTERVENCIÓN, así ocmo os membros que compoñen o Tribunal. PRIMEIRO. Substitír a Carmen Gómez Otero, secretaria suplente do Tribunal que debe xulgar as porbas por Fany Perestelo Hombreiro, funcionaria do Concello de Betanzos. SEGUNDO. Publicar este acordo no Boletín Oficial da Provincia, así como na sede electrónica deste Concello aos efectos oportunos especialmente aos de recusación. TERCEIRO. Dar traslado da presente resolución aos distintos servizos administrativos da Corporación, e dar conta ao Pleno da Corporación na primeira sesión que se celebre en cumprimento do disposto no art.42 do Real Decreto 2568/86, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Betanzos, 10 de marzo de 2022 A alcaldesa María Barral Varela
15/03/2022 | Administración LocalMunicipal
Cerdido
Relación de recibos correspondentes ó mes de febreiro do 2022 do prezo público pola prestación do servizo de axuda no fogar

Por Resolución da alcaldía 47/2022 do 08.03.2022, aprobouse o padrón de contribuíntes e liquidación do servizo de axuda no fogar correspondente ao mes de febreiro de 2022, expoñéndose ao público para a súa notificación colectiva, segundo o establecido no artigo 102.3 da Lei xeral tributaria 58/2003, do 17 de decembro, polo prazo de quince días hábiles, a contar dende o día seguinte á publicación deste anuncio, quedando a disposición dos interesados a efectos da presentación de reclamacións. Contra este acordo e as liquidacións aprobadas, os contribuíntes poderán interpoñer preceptivamente o recurso de reposición perante a Alcaldía, no prazo dun mes dende o día seguinte ao da finalización do período de exposición pública. O recurso entenderase rexeitado se no prazo dun mes dende a súa presentación non se resolve expresamente, quedando aberta a vía para a interposición do recurso contencioso-administrativo ante o xulgado do contencioso-administrativo. Todo isto sen prexuízo de calquera outro recurso que os interesados consideren oportuno. Cerdido, 9 de febreiro de 2022 O Alcalde Benigno Galego Castro
15/03/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
Expediente DH. A15.78901 Solicitude de concesión de augas públicas presentada por José Manuel Vilas Mosquera en representación da denominada Comunidade de Usuarios de Turces (Arzúa e Touro)

Javier Mateo Cervera Osona, con NIF 3325*****, en representación da Comunidade de Usuarios de Turces, solicita de Augas de Galicia a concesión dun aproveitamento de augas públicas coas seguintes características: SOLICITANTE: Comunidade de Usuarios de Turces VOLUME TOTAL ANUAL: 19.462 m 3 /ano. DESTINO: uso gandeiro e rega ORIXE: manancial na parcela de referencia 15006A023002490000FZ CONCELLOS: Arzúa e Touro O aproveitamento consiste na captación dun manancial na parcela nº 246 da concentración parcelaria de Dombodán-Branzá II, no concello de Arzúa, mediante tubos ranurados de 200 mm de diámetro depositados en gabia rechea de grava, e na súa condución con tubaxe de 53 mm de diámetro ata os depósitos, situados nunha nave de reparto duns 11,28x5,25 m, onde se realiza unha distrubución a 14 depósitos individuais de 1.988 litros cada un. De cada depósito parte unha condución con diámetros de 40 e 20 mm de diámetro cara ás parcelas a regar e ás explotacións de gando bovino, no concello de Touro. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nos Concellos de Arzúa ou Touro, ou nas oficinas deste servizo, situadas na rúa Tomiño número 16, baixo, en Santiago, onde estará exposto o expediente de que se trata, para que poida ser examinado por quen o desexe, previa cita no enderezo electrónico dgc. augas@xunta. gal Santiago de Compostela, o xefe do Servizo Territorial – Jesús Antonio Manrique Merino (Sinatura dixital), o 03 de marzo de 2022.
15/03/2022 | Administración LocalMunicipal
Santiso
Delegación de funcións para celebración de matrimonio civil

De conformidade coas atribucións que me confiren os artigos 23.4 da lei 7/1985, de 2 de abril, reguladora das bases do Réxime Local, Art.61.3 da Lei 5/97 de Administración Local de Galicia, art.43.3 e 44 do RD.2568/1986, e demais normativa concordante PRIMEIRO.- Delegar no concelleiro desta Corporación, D. Elias Daniel Espuch Hug, o exercicio da competencia para a celebración do matrimonio civil o vindeiro 12 de marzo de 2022. SEGUNDO.- Notificar a presente Resolución ao Concelleiro a prol da cal se efectúa a presente delegación e publicar no Boletín Oficial da Provincia. Santiso a 10 de marzo de 2022 O alcalde Asdo: Manuel Adán López
15/03/2022 | Administración LocalMunicipal
Narón
Intervención
Edicto aprobación dos padrons fiscais das taxas do servizo de axuda no fogar: dependencia e libre concorrencia do mes de febreiro de 2022

A Xunta de Goberno Local, en sesión celebrada o día 10/03/2022, adoptou entre outros os acordos seguintes: Primeiro: Aprobar o padrón fiscal correspondente á taxa pola prestación do servizo de axuda no fogar, na modalidade de Dependencia, do mes de febreiro de 2022, cun total de 223 contribuíntes e por importe de 21.044,41 €. Segundo: Aprobar o padrón fiscal correspondente á taxa pola prestación do servizo de axuda no fogar, na modalidade de Libre Concorrencia, do mes de febreiro de 2022, cun total de 4 contribuíntes e por importe de 337,07 €. Exposición: O padrón quedará exposto ao público no Concello durante o prazo de 15 DÍAS, a contar dende o día seguinte á publicación deste Edicto no BOP. Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes ante a alcaldía. Recursos: Finalizado o prazo de exposición pública os interesados poderán interpoñer recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 24 e 25 da Lei 39/2015, de 1 de octubre, do Procedemento Administrativo Común das Administracións Públicas. Non obstante, se se considera convinte, poderán utilizar e exercitar calquera outro recurso que estimen pertinente. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 102 da Lei 58/2003, de 17 de decembro, xeral tributaria e no artigo 75 da Ordenanza Fiscal nº 1 xeral de xestión, recadación e inspección. Narón, 10 de marzo de 2022 A alcaldesa- presidenta Marián Ferreiro Díaz
15/03/2022 | Administración LocalMunicipal
Vimianzo
Anuncio de aprobación definitiva do orzamento para o exercicio 2022

Anuncio de aprobación definitiva do orzamento para o exercicio 2022 Ao non presentarse reclamacións durante o prazo de exposición ó público queda automaticamente elevado a definitivo o orzamento do exercicio 2022 do Concello de Vimianzo, así como as súas bases para a súa execución e cadro de persoal, de conformidade co disposto no artigo 169.3 do Real Decreto Lexislativo 2/2004, polo que se aproba o Texto Refundido da Lei Reguladora das Facendas Locais, procédase á publicación do mesmo resumido por capítulos e do cadro de persoal e que ascende, tanto en gastos como en ingresos, á contía de cinco millóns novecentos cincuenta e cinco mil catrocentos cinco euros. De acordo co disposto no artigo 171 da mesma Lei, contra a aprobación do presente orzamento poderá interpoñerse o correspondente recurso contencioso-administrativo no prazo de dous meses ante o TSX, contados a partir do día seguinte ao da presente publicación. ESTADO DE GASTOS ESTADO DE INGRESOS Así mesmo, ao abeiro do artigo 127 do Real Decreto Lexislativo 781/1986, do 18 de abril, faise público o cadro de persoal para o exercicio 2022, que se reproduce de seguido: A) PERSOAL FUNCIONARIO: B) PERSOAL LABORAL FIXO: C) PERSOAL LABORAL DE DURACION DETERMINADA: D) OUTRO PERSOAL LABORAL TEMPORAL PREVISTO NO EXERCICIO: E) PERSOAL FUNCIONARIO INTERINO PREVISTO NO EXERCICIO Vimianzo, a 10 de marzo de 2022. A alcaldesa Mónica Rodríguez Ordóñez
15/03/2022 | Administración LocalMunicipal
Cariño
Piscina febreiro 2022

No Decreto da Alcaldía 86/2022, de data 04 de marzo de 2022, aprobáronse os padróns fiscais de contribuíntes que deseguido se relacionan: - Taxa por prestación do servizo público da piscina Municipal de Cariño, corespondente ó mes de febreiro de 2022. Prazo de ingreso: O prazo de ingreso en período voluntario será dende o día 04 de marzo de 2022 ata o 03 de maio de 2022 ámbolos dous inclusives. Modalidade de pagamento: O importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP, a efectos de exame e alegacións, de conformidade co disposto no art.99,8 da Lei 58/2003, de 17 de decembro. De non presentarse reclamacións entenderase defnitivamente aprobado o Padrón emprezando a contar o prazo dun mes para a interposición do recurso de reposición ante o Sr. Alcalde Presidente. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: Con carácter postestativo, poderá interpoñer ante o mesmo órgano que ditou esta Resolución, recurso de reposición no prazo de un mes, contado a partir do día seguinte ó da referida notificación, conforme ó disposto nos artigos 123 e 124 da Lei 39/2018, do 2 de outubro de 2015, de Procedemento Administrativo Común das Administracións públicas, advertíndolle que tamén poderá utilizar calquera outro recurso que estime pertinente e /ou exercer as acción que procedan ante a xurisdicción competente. Contra esta resolución, que pon fin á vía administrativa, poderá interpoñer, directametne, o recurso contencioso-administrativo, ante o Xulgado do Contencioso-Administrativo, ou a Sá do Contencioso-Administrativo, durante o prazo de dous meses, contados a partir do día ou da notificación do presente escrito. Infórmaselle que tamén poderá interpoñer calquera outro recurso que estime pertinente en defensa dos seus intereses. Cariño, 7 de marzo de 2022. O Alcalde José Miguel Alonso Pumar
15/03/2022 | Administración LocalMunicipal
Rois
Aprobación definitiva do orzamento e plantilla 2022

En cumprimento do artigo 21.1 R) da Lei 7/85, de 2 de abril, de Bases de Réxime Local e do artigo 169.3 do Real Decreto Lexislativo 2/2004, polo que se aproba a Lei Reguladora de Facendas Locais, ordénase a publicación do Orzamento Xeral do Concello de Rois para o ano 2022, aprobado en sesión plenaria extraordinaria celebrada o día 10 de febreiro de 2022, co seguinte resumo por capítulos do estado de ingresos e do estado de gastos: 1 GASTOS DE PERSOAL 1.267.596,34 € 32,10 % 2 GASTOS EN BENS CORRENTES E SERVICIOS 1.993.040,00 € 50,48 % 3 GASTOS FINANCIEIROS 2.000,00 € 0,05 % 4 TRANSFERENCIAS CORRENTES 173.600,00 € 4,40 % 6 INVERSIÓNS REAIS 512.061,81 € 12,97 % 7 TRANSFERENCIAS DE CAPITAL 0,00 € 0,00 % 8 ACTIVOS FINANCIEIROS 0,00 € 0,00 % 9 PASIVOS FINANCIEIROS 0,00 € 0,00 % 1 IMPOSTOS DIRECTOS 865.000,00 € 21,91 % 2 IMPOSTOS INDIRECTOS 425.000,00 € 10,76 % 3 TAXAS E OUTROS INGRESOS 354.900,00 € 8,99 % 4 TRANSFERENCIAS CORRENTES 2.017.821,24 € 51,10 % 5 INGRESOS PATRIMONIAIS 200,00 € 0,01 % 6 ENAXENACIÓN DE INVERSIÓNS 117.992,00 € 2,99 % 7 TRANSFERENCIAS DE CAPITAL 167.384,91 € 4,24 % 8 ACTIVOS FINANCIEIROS 0,00 € 0,00 % 9 PASIVOS FINANCIEIROS 0,00 € 0,00 % Asimesmo, a plantilla de persoal aprobada para o 2022, de conformidade co artigo 126 do RD Lex 781/86, de 18 de abril, ten o seguinte contido: HABILITACIÓN NACIONAL Secretaría A1 28 1 Propiedade Intervención A1 28 1 Propiedade ESCALA DE ADMÓN. XERAL SUBESCALA TÉCNICA Técnico Administración Xeral A1 28 1 Propiedade SUBESCALA ADMINISTRACIÓN Administrativo C1 22 1 Propiedade Administrativo C1 22 1 Vacante SUBESCALA SUBALTERNA Conserxe Casa do Concello E 14 1 Propiedade Traballadora Social 24 1 Cuberta Educadora familiar 1 Cuberta Axente de emprego e desenvolvemento local 24 1 Cuberta Normalizadora lingüística 22 1 Cuberta Conserxes colexios públicos 2 Cubertas Persoal limpeza Pavillón de Urdilde 1 Cuberta Secretario Xulgado de Paz (1/2 xornada) 1 Cuberta Interinidade Condutor desbrozadora 1 Cuberta Persoal limpeza Casa do Concello e centro de saúde de Rois 1 Cuberta Traballadora social 2 Cubertas Auxiliar administrativo 1 Cuberta Traballadoras axuda no fogar (a tempo completo) 2 Cubertas 1 Interinidade Traballadoras axuda no fogar (municipalización do servizo) 10 Vacantes Técnico deportivo 1 Cuberta Técnico cultural 1 Cuberta Brigada de xardineiros 2 Cubertas Brigada medioambiental 2 Vacantes Persoal xestión biomasa 1 Cuberta Rois, 10 de marzo de 2022 O alcalde, Ramón Tojo Lens
15/03/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
Expediente DH. A15.73095. Solicitude de concesión de augas públicas presentada por Valetín Veiras Fuentes (Ordes)

SERVIZO TERRITORIAL DA ZONA HIDROGRÁFICA DE GALICIA CENTRO ANUNCIO Expediente: DH. A15.73095 Mihaela Nicoleta Labiad Colinas, con NIF 7634*****, solicita de Augas de Galicia a concesión dun aproveitamento de augas públicas coas seguintes características: SOLICITANTE: Mihaela Nicoleta Labiad Colinas VOLUME TOTAL ANUAL: 1.423,50 m 3 /ano. DESTINO: uso doméstico e gandeiro ORIXE: pozo na parcela de referencia catastral 15060A511002730001BX CONCELLO: Ordes O aproveitamento consiste na captación de auga dun pozo situado na parcela de referencia catastral, mediante unha bomba situada a 19 m e de profundidade dos 22 m perforados, e condución mediante tubaxes de 25 e 32 mm de diámetro cara á casa vella, a unha distancia de entre 10 y 26,53 m na parcela veciña, e ós bebedoiros do gando, a unha distancia de entre 43 e 80 m aproximadamente. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ordes ou nas oficinas deste servizo, situadas na rúa Tomiño número 16, baixo, en Santiago, onde estará exposto o expediente de que se trata, para que poida ser examinado por quen o desexe, previa cita no enderezo electrónico dgc. augas@xunta. gal Santiago de Compostela, o xefe do Servizo Territorial - Jesús Antonio Manrique Merino (sinatura dixital), o 3 de marzo de 2022.
15/03/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
Anuncio do 4 de marzo de 2022 polo polo que se somete ao trámite de información pública a solicitude de concesión para a instalación dun aproveitamento hidroeléctrico no lago de Meirama, concello de Cerceda, A Coruña

ANUNCIO polo que se somete ao trámite de Información Pública a solicitude de concesión para a instalación dun aproveitamento hidroeléctrico no Lago de Meirama, concello de Cerceda, A Coruña AC/11/177 En cumprimento do disposto no artigo 109 do Real Decreto 849/1986, do 11 de abril, polo que se aproba o Regulamento do dominio público hidráulico, Augas de Galicia somete ao trámite de información pública a documentación técnica achegada polo peticionario no concurso de clave AC/11/177 que se menciona no anexo, aos efectos do seu coñecemento xeral, co fin de que aquelas persoas naturais ou xurídicas que se consideren afectadas nos seus dereitos poidan formular, por escrito, cantas alegacións, observacións, suxestións e reclamacións estimen procedentes, persoalmente ou por medio do seu representante con poder suficiente, e que poderán presentarse por calquera dos medios recollidos no artigo 16.4 da Lei 39/2015, do 1 de outubro, do Procedemento Administrativo Común das Administracións Públicas, dentro do prazo de 20 días hábiles, que comezará a computarse a partir da data de publicación do presente anuncio no Boletín Oficial da provincia da Coruña. Para os expresados efectos, estará dispoñible unha copia da petición e un exemplar da documentación técnica achegada para que poidan ser examinados nas dependencias administrativas de Augas de Galicia, sitas na rúa Tomiño, 16, baixo, 15703 Santiago de Compostela, en horario de 9:00 a 14:00 horas, de luns a venres, para o que deberá solicitar cita previa en calquera dos teléfonos seguintes: 981 543 961, 981 545 345 ou 981 545 476, así como nas dependencias do Concello de Cerceda e na páxina web deste organismo de conca http://augasdegalicia.xunta. gal (na sección denominada Participación Pública). Santiago de Compostela, 4 de marzo de 2022. O subdirector xeral de Xestión do Dominio Público Hidráulico Pedro Agustin Rocataliata Boccardo ANEXO * Afeccións: Non se efectuou solicitude de declaración de utilidade pública do aproveitamento hidroeléctrico aos efectos de expropiación forzosa nin a imposición de servidumes.
15/03/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
Expediente DH. A15.78632. Solicitude de concesión de augas públicas presentada pola Comunidade de Usuarios Fonte As Barreiras (Rianxo)

SERVIZO TERRITORIAL DA ZONA HIDROGRÁFICA DE GALICIA CENTRO ANUNCIO Expediente: DH. A15.78632 A Comunidade de Usuarios Fonte As Barreiras, con CIF 7650*****, solicita de Augas de Galicia a concesión dun aproveitamento de augas públicas coas seguintes características: SOLICITANTE: Comunidade de Usuarios Fonte as Barreiras VOLUME TOTAL ANUAL: 613,20 m 3 /ano. DESTINO: uso doméstico ORIXE: manancial na parcela 850 do polígono 71 CONCELLO: Rianxo O aproveitamento consiste na captación dun manancial na parcela de referencia catastral 15073A071008500000FH mediante un pozo drenante de aros prefabricados de formigón de 1500 mm de diámetro e uns 3 m de profundidade, do que parte unha condución de polietileno de 50 mm ó longo duns 217 m ata unha arqueta de distribución de 40x40 cm, dende a que se reparte o caudal mediante tubaxes de 25 mm de diámetro de xeito equitativo a 3 depósitos individuais emprazados nunha caseta, dous de 2.000 litros e outro de 1.000 litros, na parcela 15073A07100850. Dende cada depósito parte unha condución de 25 mm de diámetro ata cada vivenda. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Rianxo ou nas oficinas deste servizo, situadas na rúa Tomiño número 16, baixo, en Santiago, onde estará exposto o expediente de que se trata, para que poida ser examinado por quen o desexe, previa cita no enderezo electrónico dgc. augas@xunta. gal Santiago de Compostela, o xefe do Servizo Territorial - Jesús Antonio Manrique Merino (sinatura dixital), o 3 de marzo de 2022.